
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŠAKIŲ „VARPO” VIDURINĖS MOKYKLOS VIDAUS STRUKTŪROS PERTVARKYMO
 

2010 m. vasario 25 d. Nr.T-40
Šakiai

 

Rajono savivaldybės taryba, vadovaudamasi Lietuvos Respublikos vietos savivaldos  įstatymo (Žin.,1994, Nr.55-1049; 2008, Nr. 113-4290) 16  str. 4 d., Vyriausybės  2004 m. birželio 14 d. nutarimu Nr. 745 (Žin., 2004, Nr. 95-3509) patvirtintų Mokyklų, vykdančių formaliojo švietimo programas, tinklo kūrimo taisyklių 29 p. ir atsižvelgdama į Šakių „Varpo” vidurinės mokyklos direktoriaus 2010 m. sausio 26 d. prašymą  Nr. P-23, n u s p r e n d ž i a:

                     1. Pertvarkyti Šakių „Varpo” vidurinės mokyklos vidaus struktūrą nuo 2010 m. birželio 11 d., pasibaigus 2009-2010 mokslo metų ugdymo procesui, uždarant Prancų pradinio ugdymo skyrių.

 
2. Įpareigoti Šakių „Varpo” vidurinės mokyklos direktorių  Vitą Daniliauską:


2.1.  ne vėliau kaip prieš tris mėnesius iki skyriaus uždarymo apie tai raštu pranešti kiekvienam Prancų pradinio ugdymo skyriaus mokiniui ir jo tėvams (globėjams, rūpintojams);


2.2. įspėti atleidžiamus darbuotojus ir su jais atsiskaityti įstatymų nustatyta tvarka;

2.3. iki 2010 m. gegužės 1 d. pateikti rajono savivaldybės tarybai tvirtinti Šakių „Varpo” vidurinės mokyklos nuostatų naują redakciją.

 

Meras                                                                                             Juozas Bertašius

